open-index/open-wikipedia-markdown huggingface dataset:
Brenda Katwesigye

**Brenda** **Katwesigye Baganzi** Munnayuganda yinginiya w'eby'empuliziganya, omutandisi w'emirimu, omuyiiya wa tekinologiya, akulira emirimu era omutandisi wa kkampuni ya Wazi Vision Uganda eyasooka okukola dizayini n'okukola gaalubindi okuva mu buveera obuzzeemu okukozesebwa mu 2016.    Era ye CEO wa w'ekkolero lya Wazi Recycling Industries era Kitundu ku Mandela Washington.    

Mmemba ku lukiiko olufuzi olwa Regional Advisory Board for the Young African Leaders nga luno ayogerwako aba Forbes -mu kubeera omutandisi w'emirimu era ayogerwako mu lukalala lwa Forbes New Wealth Creators olwa 2019, olwa Forbes Africa .   

## Obuvo bwe
Mu buto bwe, Katwesigye yali yeetaaga gaalubindi okulaba obulungi, nga zaali za bbeeyi. Okusoomoozebwa kuno kwe kwazaala entandikwa ya Wazi Vision ekola gaalubindi okuva mu buveera obuzzeemu okukozesebwa era ng’essira eriteeka ku kuwa abantu okukebera amaaso ne gaalubindi bbeeyi esoboka. 

Nga bayita mu kukozesa amaanyi ga tekinologiya wa virtual reality n’okukola applications z’oku ssimu ,Wazi yavaayo n’enkola y’oku ssimu ekozesa tekinologiya wa virtual reality okugezesa okulaba. 

## Okusoma kwe
Yakola diguli esooka mu bwa yinginiya w'eby'empuliziganya Makerere University mu Uganda .  

Yasoma essomo lya  MBA mu Smith School of Business, Queenns University mu 2022. 

## Omulimu gwe
Nga bizinensi ye eyasooka mu yunivasite eno yali ya kukuuma masimu g’abagenyi ku Ush Shs 1000, era yatandikawo kkampuni ya InstaHealth eyali etunuulidde okuleeta abakugu mu by’obulamu eri abalwadde mu kiseera ekituufu kyokka ebyembi n’eremererwa.  Oluvannyuma lw'okusoma diguli esooka, yakolera ku Innovation Village mu Kampala, nga Innovation Strategy Lead, Associate Managing Consultant mu Mastercard era yakolera mu Orange Uganda . 

Yakolagananga ne Deloitte Uganda nga Certified Information Systems Auditor era n’avaayo n’atandikawo Wazi Vision n’ekigendererwa eky’okuwa enkola ey’ebbeeyi esoboka ey’okuzuula obuzibu ku maaso n’okuwa gaalubindi ez’ebbeeyi esoboka nga ziva mu buveera obuzzeemu okukozesebwa.   

## Awaadi ze n’ebituukiddwaako

* Yalondeddwa mu bayiiya 30 ab'omwaka 2018 aba Quartz Africa .  
* Yalondeddwa ku lukiiko olufuzi olwa SARTS Prize.  
* Mmemba ku lukiiko olufuzi olwa Regional Advisory Board for the Young African Leaders. 
* 2016 Kitundu ku Mandela Washington .   
* Forbes -omutandisi w'emirimu amanyiddwa. 
* 2018 Kitundu ku kitongole kya Westerwelle Foundation. 
* Yayogerwako mu lukalala lw'abatonzi b'obugagga obupya mu 2019 olwa Forbes Africa . 
* Abaaliko mu pulogulaamu ya Vodafone eya FLANE. 
* Yawangudde engule ya Africa Rethink Award olw'omukyala Omufirika Omusuubuzi 2016. 
* Yawangudde engule y’ekibiina ky’amasimu eky’ensi yonna ekya Young Innovators Award. 
* Yawangudde engule y'ebyobulamu mu bantu olw'obuyiiya obusinga mu by'obulamu . 
* Yawangula ekirabo ekinene ekya SITIC Toumai eky'obuyiiya 

## Laba ne

* Anne Juuko

## Ebijuliziddwa

## Ebijuliziddwa wabweru wa wikipedia

* https://wazivision.com/ Omukutu gwa yintaneeti.
Henry Musasizi

**Henry Ariganyira Musasizi** , yazaalibwa 25 Ogwokubiri mu 1981) Munnayuganda adukanya bizineensi, omubalirizi w'ebitabo mu gavumenti eyakakasibwa era munnabyabufuzi. Ono ye Mubaka wa Paalamenti eyaddamu okulondebwa ku Rubanda County East era nga y'akiikirira NRM, ekibiina ky'eby'obufuzi ekiri mu buyinza mu Uganda . 

Musasizi yaliko ssentebe w’akakiiko *akavunaanyizibwa ku by’Ensimbi, Okuteekateeka n’Enkulaakulana y’Eby'enfuna* era n'okubeera memba ku *kakiiko ka bizinensi* mu Palamenti ya Uganda ey’ekkumi . Ye Ssentebe wa NRM  mu Disitulikti y'e Rubanda  Era yaweereza ku *kakiiko akavunaanyizibwa ku Kubala Ebitabo bya Gavumenti* mu Palamenti ey'omwenda eya Pearl of Africa . 

## Obuvo bwe n'eby’enjigiriza
Musasizi yazaalibwa mu Rubanda mu Disitulikiti y’e Kabale, nga 25 Ogwokubiri mu 1981 mu famire ekiririza mu ddiini y'Ekikatuliki nga baggwanga ly'Abakiga. Emisomo ga pulayimale yagimalira mu disitulikiti y’ewaabwe e Kabale gyeyatuulira P.7 mu 1994. Oluvannyuma yagenda ku  Kigezi College Butobere  gyeyasomera okuva S1 paka S.4, n’afuna satifikeeti ye eya S.4 mu 1998, era musomero ly'erimu gyeyasomera S.5 ne S.6 gye yafunira satifikeeti ye eya S.6 mu 2000. 

Musasizi yeeyongerayo n'agenda ku Makerere University gye yatikirwa mu 2005 n'afuna Diguli mu by'Obusuubuzi. Oluvannyuma yasoma diguli ey'okubiri okuva kutendekero lya  Institute of Certified Public Accountants of Uganda (ICPAU) n’afuuka omubalirizi w’ebitabo mu gavumenti eyakakasibwa mu 2009. Mu 2012, Musasizi yafuna Diguli Ey'okubiri mu Kudukanya Bizineensi okuva mu Heriot-Watt University, yunivasite ya gavumenti esangibwa mu kibuga Edinburgh ekya Scotland. 

## Emirimu
Musasizi bwe yafuna diguli ye eyasooka mu 2005, yakola okumala omwaka mulamba ng’omubalirizi w’ebitabo mu B*ulabirizi bwa Caritas e Kabale*, ekitongole ky’eby'obulamu n’enkulaakulana mu Bulabirizi bw’Abakatuliki b’e Kabale. Mu 2007, yafuna omulimu mu kitongole kya African Medical and Research Foundation, AMREF, era ng’akyakola ng’omubalirizi w’ebitabo okutuuka mu 2010 lwe yalekulira okwegatta ku by'obufuzi eby’okulondebwa.

Mu 2011, Musasizi yavuganya ku kifo kya paalamenti ya Rubanda County East ku tikiti ya NRM, era n’awangula mu kamyuufu k'ekibiina ne mu kulonda kwa bonna era n’afuuka omubaka  mu Paalamenti ya Uganda ey’omwenda .  Mu 2016, Musasizi yaddamu okuwangula okulonda era akyagenda mu maaso n'okuweereza abalonzi ba Rubanda County East mu Paalamenti ey'ekkumi eya Republic of Uganda .  Mu Paalamenti ey'omwenda, Musasizi yaweereza ku K*akiiko Akavunaanyizibwa ku Kubala Ebitabo bya gavumenti* .  Mu Palamenti ya Uganda ey'ekkumi, yaliko ssentebe w'akakiiko *k'Ebyensimbi, Okuteekateeka n'Enkulaakulana y'Eby'enfuna* era memba ku K*akiiko ka Bizineensi*. 

Mu Gwomukaaga  nga 8, 2021, Musasizi yalondebwa Pulezidneti Yoweri Museveni nga Minisita Omubeezi  Ow’ebyensimbi, Okuteekateeka n’Enkulaakulana y’Eby'enfuna avunaanyizibwa ku Mirimu Gy’awamu. 

## Laba ne

* Paalamenti ya Uganda
* Disitulikiti y'e Kabale
* National Resistance Movement

## Ebijuliziddwaamu

## Ewalala w'oyinza okubigya

* Omukutu gwa Paalamenti ya Uganda
Clive Okoth

Captain **Clive Okoth** (yazaalibwa circa 1982) Munnayuganda omuvuzi w'ennyonyi, akola nga kapiteeni mu kkampuni ya Uganda National Airlines Company, kkampuni y'ennyonyi eya Uganda ekola ku by'okwetikka, ku nnyonyi ya CRJ 900, okutandika n'Ogwokunan gwa 2019. 

## Obuto bwe n'okusoma kwe
Okoth yazaalibwa mu Uganda. Oluvannyuma lw’okusoma amangu ng'ali mu masomero ga Uganda, yagenda mu maaso n’okutendekebwa mu ttendekero ly’ennyonyi erya East African Civil Aviation Academy e Soroti, mu Ttundutundu Ly'obuvanjuba bwa Uganda. Oluvannyuma yafuna okutendekebwa okulala okw'okuvuga ennyonyi ebweru w’eggwanga. Alina layisinsi y'okuvuga ezikola ssente ne layisinsi ya ICAO ey'okuvuga ennyonyi mu y'eby'entambula . 

## Omulimu gwe
Omulimu Okoth gwe yasooka okukola, nga yaakava mu ssomero ly’ennyonyi, gwali mu kkampuni ya  Air Uganda kati etakyaliwo. Bwe yali eyo, yaweerezaako nga First Officer ku nnyonyi ya CRJ200 era n’afuuka Kapiteeni ku nnyonyi nga kkampuni y’ennyonyi eyo tennaggalawo. Air Uganda bwe yaggalawo mu 2014, yagenda mu kkampuni ya Arik Air Limited, esangibwa ku kisaawe ky’ennyonyi e Lagos, mu kibuga Lagos  ekya Nigeria. Mu Arik Air, Okoth yaweereza nga Kapiteeni ku nnyonyi ya CRJ700, CRJ900 ne CRJ1000.   

Mu 2018, yapangisibwa kkampuni y’ennyonyi eya Uganda Airlines eyali ezuukusiddwa . Y’omu ku bakozi b’okunnyonyi eyavuga ennyonyi ebbiri ezasooka ezaava e  Mirabel, Quebec, Canada, okutuuka  Entebbe, Uganda, mu Gwokuna 2019.   We bwatuukira mu Gwokutaano 2019, Okoth yali akuŋŋaanyizza essaawa kumpi 6,000 ez’okuvuga mu kasenge k’abavuzi, ng’alina essaawa ezisukka mu 2,000 ez’ovuga mu kasenge k’abavuzi b’ennyonyi ya CRJ900.  We bwatuukira mu Gwekkumineebir 2019, yali avuga ennyonyi ya CRJ 200, MD 87, CRJ 900 ne CRJ 1000 . Mu kiseera ekyo, yali kapiteeni w’ennyonyi asinga obuto mu bakozi b’ennyonyi ya Uganda Airlines. 

Ku Uganda Airlines y’omu ku ba kapiteeni abaasooka okuvuga ennyonyi ya CRJ900 kkampuni eno be yapangisa mu 2019. Yeetaba mu kutandikawo kkampuni ya Uganda National Airlines empya mu 2019. Yali ku bavuzi b’ennyonyi abaatuusa ennyonyi za CRJ ezaasooka mu Gwokuana 2019. Okuva olwo yeenyigira mu kuddukanya ennyonyi za CRJ. Akola nga Kapiteeni omutendesi w'aba First Officers n’abagenda okubeera ba Kapiteeni ku nnyonyi ya kkampuni eno eya CRJ900. 

Captain Okoth era avuzeeko ku nnyonyi ezakkirizibwa okubiika nga bwe ziraga eby'obulambuzi eby'enjawulo okuva ku kisaawe ky'ennyonyi Entebbe okuyita mu bitundu bya Uganda eby'enjawulo mu nnyonyi ya UR - nga ye nannyini y'ennyonyi ya CRJ900. 

## Obulamu bwe ng'omuntu

## Laba ne

* Ebyentambula mu Uganda
* Emma Mutebi
* Vanita Kayiwa
* Michael Etiang

## Ebijuliziddwa wabweru wa wikipedia

## Ebijuliziddwa wabweru wa wikipedia

* Sisinkana Abavuzi b'ennyonyi za Uganda Nga 29 Ogwokuna 2019.
* Omukutu gwa Revived Uganda Airlines
Camilla Barungi

**Camilla Barungi** Munnayuganda omwolesi w’emisono eyazaalibwa mu 1981.  Mwolesi w'amisono akolera mu New York, omuyiiya era omukugu mu kuyiiya ebikwata ku by’obuwangwa ne n'ebyabizinensi.  

## Okusoma kwe
Barungi yasoma essomo lya biochemistry mu San Jose State University . &#x5B; **' &#x5D;</sup>

== Omulimu gwe ==
Barungi yazuuliddwa kayungirizi w'eby'emisono bwe yali asoma mu [[:en:San_Jose_State_University|San Jose State University]] . 

Nga 27 Ogwomunaana 2015, yayogera eri ekibiina ky’amawanga amagatte ku ky’okussaamu emisono egy'okulwawo mu kuteeka mu nkola ebigendererwa byabwe eby’enkulaakulana ey’okulwawo ng’ekimu ku biteeso by’enteekateeka y’enkulaakulana ey’okulwawo eya 2030. Mu 2019, yayogera ku mukolo ogw’engeri yeemu ogwategekebwa mu kibiina ky’Amawanga Amagatte mu kitongole kya permanet Mission ekya [[:en:Sweden|Sweden]] mu kibiina ky’Amawanga Amagatte. 

=== Obuyiiya bwe ===
Barungi yatongoza omulimu gwe ogwasooka ogw’okutandikawo emirimu mu 2008 ng’akolagana ne [[:en:Co-operative_Women's_Guild|kkampuni z’abakyala]] mu [[:en:East_Africa|buvanjuba bwa Afrika]] nga bakola eby'okwewunda eby'omutindo gw'awaggulu okusobola okubitunda mu nsi yonna. Ye mutandisi wa Alliance 4 Development (A4D) ekitongole ekiwi ky'amagezi mu nsi yonna ekyanguya enkola z’obuyiiya ku kisaawe ky’emisono egy’okulwawo, tekinologiya akyukakyuka, firimu ezijjayo ensonga n’okukola ebintu mu makolero eby'ekika eky'awaggulu. 

== Obuzirakisa bwe ==
Barungi era awaayo ebiseera n’okuwaayo obuweereza bwe obw’okuwabula ku nteekateeka ey'okuteekawo eby'enjawulo n'obumu mu bantu bonna mu bitundu ebirimu abantu abali obubi. Akola nga mmemba ku lukiiko olufuzi olwa Geeks Rule, omugabi w’okusomesa ku STEM eri abayizi abataweebwa abatalina, Nyaka Aids Orphan Project eweereza abayizi 650 era nga amyuka ssentebe wa ADAPT Community Network’s Santa Project Party okumala emyaka egisukka mu kkumi, egaba pulogulaamu n’obuweereza eri abantu abaliko obulemu mu Amerika. <sup class="noprint Inline-Template Template-Fact" style="white-space:nowrap;">&#x5B; **' &#x5D;

## Ebijuliziddwa
Ibrahim Mukiibi

**Ibrahim Mukiibi** (yazaalibwa 15 Ogwomusanvu, 1935). Munnayuganda minisita, omubaka wa Uganda mu mawanga amalala, era omutandisi w'emirimu. Yali Minisita w’ensonga z’omunda mu myaka gya 1990 gyonna nga gitandika ku mulembe gwa pulezidenti Yoweri Museveni, era abadde omubaka wa Uganda mu mawanga ag’ebweru agawerako.  Era alina wooteeri, nga Serenada Eco-Resort  gy'addukanya ne mukyala we Harriet nga eri ku lubalama     lw'ennyanja Nalubaale . 

## Omulimu gwe ogw’ebyobufuzi

### Ennaku ezisooka
Omu ku mirimu Mukiibi egyasooka okumanyika mu byobufuzi kwe kubeera omubaka wa Uganda mu mawanga ga Scandinavia, ekifo kye yalina ku mulembe gwa Idi Amin .  Yali avudde mu buyinza bw'ebyobufuzi mu kisanja kya Apolo Milton Obote ekyokubiri, kyokka n'addamu okuyingira munne Yoweri Museveni bwe yakwata obuyinza. Era yakolera mu mukago gwa African Union ku lwa Uganda ku mulembe gwa Idi Amin . 

### Obwa Minisita bwe
Mukiibi yali minisita ow'amaamnyi mu nnaku za Yoweri Museveni ezaasooka. Yali Minisita wa Uganda ow’ensonga z’ebweru okuva mu 1986, Museveni lwe yakwata obuyinza, okutuusa mu 1988.  Olwo n’aweereza nga Minisita ow’amaanyi ow’ensonga z’omunda mu Uganda okuva mu 1989 okutuuka mu 1994, ng’adda mu bigere bya Kahinda Otafiire, eyalina okulekulira obwa Minisita w’ensonga z’omunda oluvannyuma lw’okutunuza mu mukazi emmundu bwe yali ku bbaala emu mu Kampala .   Ibrahim Mukiibi yava mu kifo kino mu 1987, n'asikizibwa Crispus Kiyonga . 

### Addayo mu Uganda
Mukiibi yalondebwa okuba omubaka wa Uganda mu Ukraine mu 2002, n'aweereza okutuusa mu 2003.  Mu 2003, yadda ku bwa mubaka wa Uganda mu Misiri .  Mu 2005, mu nkyukakyuka ezaakolebwa mu kabineti, Museveni yakyusa Mukiibi n'amuwa omulimu gw'omubaka mu Saudi Arabia .  Mu 2006, Yagenda e Tanzania, nga gwe gwali  omulimu gwe ogwasinga okuwangaala ng'ali n'ensi enkulu ey’omuliraano.  Yava ku kifo kino mu 2012, n'agenda ku kabaga k'okusiibula mu Dar es Salaam nga akiikiridde gavumenti ya Tanzania . 

### Addayo mu Uganda
Mu 2012, Mukiibi yakomezebwawo ewaabwe abeere ku lusegere lwa Pulezidenti Museveni n’okuweereza ng’omuwabuzi wa Pulezidenti omukulu ku nsonga z’obukuumi, ng’ali wamu ne Francis Butagaira, omubaka wa Uganda mu mukago gwa Bulaaya e Brussels. 

## Ekifo kya Serenada Eco Resort
Mu myaka gya 1980 nga gitandika, Ambasada Ibrahim Mukiibi yagula ettaka ku muko we omugenzi Haji Tambula nga mu kiseera ekyo yali yawasa muto we. Ettaka lino lisangibwa ku kyalo Butere ku lubalama lw’ennyanja Nalubaale mu kibira e Kyaggwe, mu Disitulikiti y’e Mukono .  Ku ttaka lino kwe baatandika Serenada Eco-Resort, nga mulimu weema ez’ebbeeyi, okuvuga amaato, eky’okulya, n’ebbaala, eddakiika 25 ng’ovuga eryato okuva e Ggaba .  Ambasada Ibrahim Mukiibi ye nnannyini kifo kino ne mukyala we Harriet Mukiibi

## Ebijuliziddwa
Sanga Moses

**Sanga Moses** Munnayuganda omutandisi w’emirimu mu bitundu eyatandikawo, era akulira kampuni ya Eco-fuel Africa Ltd. (EFA). Moses amanyiddwa nnyo ng'omu kubalengerera ewala mu ggwanga era eyawangula awaadi ya 1 million  Verizon’s Powerful Answers Award olw’okugonjoola ebizibu mu tekinologiya ow’obuyiiya mu kusoomoozebwa kw’ensi yonna.  

## Eby'enjigiriza n’obulamu bwe
Sanga Moses yakulira ku kyaalo ekitono mu bugwanjuba bwa Uganda. Ye yasooka mu kika kye okutikirwa okuva ku Yunivasite, era mu 2005 yaweebwa Diguli mukudukanya Bizineensi okuva ku Makerere University mu Kampala.

## Emirimu
Moses yatandika omulimu gwe ogw’ekikugu ng’omubalirizi w’ebitabo omutendeke mu kibuga kya Uganda ekikulu ekya Kampala, era n’akolera mu kifo ekyo okumala emyaka esatu okuva mu 2006 okutuuka mu 2009.  Yalekulira omulimu ogwo mu 2009, oluvannyuma lw’okukyalira aba famire ye mu Bugwanjuba bwa Uganda n’asisinkana mwannyina ow’emyaka 12: eyalina ng'okutambula kiromita 10&nbsp; ng'akozesa bigere okugula enku za famire ye mu kifo ky’okugenda kusomero.  Mu kiseera ekyo, Moses yasalawo okuteeka ssente zonna ze yatereka mu bulamu bwe eza doola za Amerika 500 mu kutondawo eky’etagisibwa  okusinga okukozesa enku mu kufumba. 

Mu 2010 yatongoza EFA era n’akola ebyuma ebyasooka okukola ebikoomi n’ebyuma ebikola bulooka eziringa amanda . EFA kitongole kya mbeera z’abantu ekitunda amafuta amayonjo eri famire eziwera 220,000  mu Uganda era nga kikozesa abantu 120.  Enkola ya bizinensi ya EFA yaleeta ensimbi eri enkumi n'enkumi z’abakyala abasuubuzi b’omu kitundu, abatunda amanda agakozesebwa mu kufumba nga amayonjo, n’abalimu abawerako abasaasaanya ebintu, abakola ebikozesebwa ng'amanda nga bagagya okuva mu kasasiro w’eby'obulimi nga bakozesa tekinologiya wa EFA ow’ekikoomi.   Moses yakolagana ne bayinginiya okukola ebyooto n’ebyuma ebikuba amanda okukola amanda agagiddwa mu butonde ku bbeeyi ensaamusaamu. Agenderera okulaba nga tekinologiya ono afunibwa abantu abalala ab’omu byalo mu bukiikaddyo bw'eddundu lya Sahara nga balina obutaba na mafuta amayonjo nga gali ku muwendo emisaamu saamu.  Moses yatekawo enkola ya EFA ku butonde bw’ensi omuli okuddamu okuteeka ekitundu ku magoba gaayo mu kuzaawo ebibira mu Uganda. 

Mu 2014, yasunsulwamu okuvuganya mukya awaadi ya  The Future Awards Africa era n’akolagana n’etendekero lya  Global Social Benefit Institute ekya Santa Clara University okulakulanya EFA. 

## Awaadi

* **2011** Unreasonable Institute Fellow. 
* **2012** TED Fellow. 
* **2012** Community Solutions Fellow. 
* **2014** National Geographic's Emerging Explorers. 
* **2017** Verizon's Powerful Answers Award.  

## Ebijuliziddwaamu
Sikander Lalani

**Sikander Lalani** musuubuzi, ssenkulu addukanya emirimu ku kkampuni ya Roofings Group mutandisi wa mirimu, munnamakolero,era eyaliko omusawo omukugu mu kukebera n'okusoma endwadde eziri mu butoffaali obufaanagana mu nkula era obukolera awamu ng'ekitole ne mu bitundu ebyomunda (Histopathologist) mu Uganda .  Agambibwa okuba omu ku bantu abasinga obugagga mu Uganda. 

## Obuvu bwe nokusoma kwe
Lalani yazaalibwa nga 4 Omwezi ogwekkuninoogumu 1944 ku ddwaaliro e Nsambya mu Kampala. Yatendekebwa ng'omusawo omukugu mu kukebera n'okusoma endwadde eziri mu butoffaali obufaanagana mu nkula era obukolera awamu ng'ekitole ne mu bitundu  era n’akola okumala emyaka ebiri mu myaka gya 1960 mu ddwaliro lya University College Hospital mu  London,  Bungereza. 

## Emirimu gye
Yava mu by’obusawo  n’aggulawo edduuka lya kyakalakyakala w'eby’amasannyalazeme Kigali mu Rwanda, mu myaka gya 1970, ng'eessira alissa mu byamaguzi eby'ekika kya Philips. Oluvannyuma yafuuka asaasanya emipiira gy'ebidduka egy'ekika kya Goodyear mu Rwanda. 

Mu 1976, banne Abajapaani, abaamuwa ebyuma eby’amasannyalaze, baamwanjullira ekirowoozo ky’okukola ebintu eby’ebyuma ebisereka mu Rwanda. Ng’ayambibwako bbanka ya Rwanda ey'ebyenkulaakulana (Rwanda Development Bank) yasobola bulungi okusaba looni ya doola za Amerika akakadde 1(US$1 million) okuva mu bbanka y'ensi yonna (World Bank) . Mu 1978, yatandikawo ekkolero mu Kigali, ng'akola ebintu ebisereka.. Ekittabantu bwe kyabalukawo mu 1994, yava e Rwanda n’agenda e Tanzania. Oluvannyuma yasenguka n’agenda mu Uganda olw’emitendera egisusse gyolina okuyitamu okubaako kyokola mu Tanzania. 

## Amakampuni ga Roofings
Mu myaka amakumi abiri egiyise, Lalani azimbye amakampuni agakola ebyuma bya ssitiilu mu Uganda, nga mulimu amakolero asatu ag’enjawulo. Bizinensi ze zitegekeddwa mu kibinja kya Roofings Group.  

## Engeri gyazitowa mu bugagga
Okusinziira ku kiwandiiko kya *[[2022CEO East Africa]]* web article mu 2023, Lalani yalina obugagga bwa doola za Amerika nga akawumbi kamu (US$ 1 billion).

## Ye ng'omuntu
Lalani yawasa Winnie Abotile Lalani era balina abaana 4 bombi (2024). 

## Laba ne

* Abayindi abali ebweru wa Buyindi mu Buvanjuba bw'Afirika

## Ebijuliziddwa

# 
# 
# 
# 
# 

## Ebijuliziddwa wabweru wa wikipedia

* Omukutu gwa yintaneeti ogwa Roofi Groups
Hasmukh Dawda

**Hasmukh Dawda** musuubuzi, mutandisi wa mirimu, munnamakolero era muzirakisa mu Uganda ne Kenya

## Obuvo bwe n'okusoma kwe
Yazaalibwa mu 1950 mu maka amufunampola, ne baganda be abalala kkumi, mu kyalo Ndere, essaza ly' Esiaya, Kenya. Yasomera mu ssomero  lya Ndere erya pulayimale, naye n’ava mu ssomero ku myaka 13 olw’obutasobola kusasula bisale by’essomero.  

## Emirimu gye
Olw’okuwalirizibwa okuva mu ssomero, yagenda mu bizinensi ye kennyini, ng’atandika n’okutembeeya bu swiiti. Omuyindi omusuubuzi w’edduuka yamuwa omulimu ku siringi kikumi mwataano (Sh150) buli mwezi. Yasobola okuterekereza n'aweza siringi za Kenya enkumi bbiri (KSh2,000) , ku myaka 19. Ssente ezo yaziteeka mu kusasula emmotoka pikaapu eyali ku siringi za Kenya enkumi ttaano (KSh5,000),ezaasigalayo naazisasula mu bitundutundu. Yagguddewo n’edduuka kyakalakyakala mu kyalo ky'ewabwe eky'e Ndere. 

Mu 1970, yatandika okukola n'okulongoosa sukaari ggulu ku bifo bye ebipangise, ng’akozesa ebyuma bye yalina edda. Yatandika okugula ebintu ebikozesebwa okukola sukaari ggulu butereevu okuva mu balimi, be yalina enkolagana ennungi nabo. Era yatandika okusuubula ppamba n’ebibala ebibisi. Nga wayise emyaka etaano, yazimba ekkolero lya Uholo, ekkolero ekkolero lya sukaari ggulu (Jaggery) erikyakola okutuusa leero. Mu 1985, yatandikawo kkampuni ya bbisikwiiti eya Jambo Buscuits Limited ekola sswiiti  wansi w’amakampuni ga House of Dawda Group of Companoies . 

Wakati mu myaka gy'e 1990, yagenda mu Uganda n’atandikawo Britannia Allied Industries Limited, kkampuni elongoosa ebibala okukamula / okukola omubisi gw’ebibala, okukola ssupu n’ebirungo, okukola amazzi g'okunywa , n’okukola bu sswiiti.  Okuva olwo yatandikawo amakampuni amalala mu Kenya ne Uganda. Mu 2002, yakozesa ebimu ku by’obugagga bye mu Uganda okugula kkampuni ya House of Manji kkampuni ekola ssweeta mu Kenya eyali egudde. Yassaamu ensimbi bizinensi nedda engulu. 

## Obuvunaanyizibwa obulala
Dawda musajja mufumbo. 

## Laba ne

* Abayindi abali ebweru wa Buyindi mu Buvanjuba bwa Afirika
* Olukalala lw'Abafirika abayingiza obukadde bw'ensimbi
* Olukalala lw'abantu abasinga obugagga mu Kenya

## Ebijuliziddwa

# 
# 
# 
#
Walter D'Souza

**Walter Luis de Sousa** (16 Omwezi ogwekkumineebiri 1920 – 23 Omwezi ogwomunaana  1989) yali muzannyi Omuyindi owomuzannyo gwa hockey ow'omukisaawe.

## Obuto bwe
Walter yazaalibwa Mbale mu Buvanjyuba bwa Afirika kitaawe gye yali akolera gavumenti y'Abangereza. Yaddayo e Buyindi nga omulenzi muto okukkwaza emisomo gye, kye yakola mu Saint Joseph Banglore ,Kyali ng'akyali mulenzi asoma mu  Bangalore lwe yatandika okuzannya hockey. Ku ntandikwa y’emyaka gya 1940 yazannyira mu kiraabu eyitibwa Bangalore Blues. Oluvannyuma yagenda e Bombay ne yeegatta Times of India n’abazannyira  hockey n’omupiira byombi. Yazzaako okwegata ku ttiimu ya Lusitanians, ttiimu y'Abagoowa (A goan) eya hockey  mu myaka egyali egijja yazannyisa abazanyi ba olympics abawerako omuli banne Leo Pinto  Maxi Vazi, Reggie Rodrigues ne Amir Kumar .

Yali mmemba wa ttiimu ya Buyindi eya Hockey owomukisaawe eyatwala omudaali gwa zaabu mu mpaka za Olympics eza 1948, okwennnyigira kwa Walter D’Souza mu k mu muzannyo gw'emisinde gwamala emyaka nga amakumi abiri. Mu 1943 yeegatta ku ttiimu ya Lusitanian Hockey n’abayamba okutwala ekikopo ky’amasaza , ekikopo kya Lewis, ekikopo kya Willie Fernandes n’ekifo ekyokubiri mu mpaka z’ekikopo kya hockey owoomukisaawe Ekikopo kya Aga Khan. Omwaka gwe gumu ogwo , n'era yeegatta ku kiraabu ya Young Goans ey'omupiira gw'ebigere era naawangula ekikopo kye ekyasooka ku bikopo ebisatu eby'omuddiringana ebya Nadkarni ne ttiimu . Yaliko kapiteeni wa Lusitanians mu 1944 ne 1945, n’awangula ekikopo kya Aga Khan n'okufuna ekifo ekyokubiri mu kikopo kya Lewis. Mu 1952, yatandika okuzannyira Bombay omupiira era mu 1954 ne 1955 n’abeera kapiteeni wa ttiimu ya hockey owoomukissawe ey'ekibuga. Nga kapiteeni wa liigi y’ebyobuwangwa eya Buyindi, yawangula engabo y’ekibiina ekifuga omupiira mu Buyindi, omulundi ogwasooka  ttiimu wabweru  wa Calcutta okuwangula ekitiibwa kino. Yava mu Lusitanians mu 1956 okugenda okuzannyira Burma Shell era n'asigala ng'azannyira ttiimu ez'enjawulo nga bwazivaamu nga bwazidda okuyita mu 1968  

## Emyaka egyaddako n’okufa kwe
Mu 1976 ye yali omusunsuzi wa ttiimu y'eggwanga lya Buyindi eya Hockey eyawangula ekikopo kyayo ekyasooka (era, okutuuka mu 2006, kyokka) ekikopo ky'ensi yonna ekya Hockey. Obulamu bwe n’amaaso ge byatandika okulemererwa era n’afa mu 1989. Olumbe lw'okumukungubagira lwetabwako abazannyi bangi abamanyiddwa mu muzannyo gwa hockey owoomukisaawe  omuli Lawrie Fernandes ne Leo Pinto. 

## Okukiikirira Buyindi
1947 – Okulambula kwa East Africa

1948- London Olympics

1949 – Okujaguza kwa Jashan mu Afghanistan

## Engule n'ebitiibwa
Engule Ya Bakshi Bahaddar Jiva Kerkar State Award Olw'okukola obulungi mu mizannyo Gavumenti Ya Goa.

Ekibuga kya Mumbai kyamuwa ekitiibwa bwe kyatandikawo ekifo ekiwummulirwamu ki Walter de Sousa garden okumpi ne Metro Cinema mu 1993. 

## Ebijuliziddwa

# Walter De Sousa at Sports Reference
# Walter De Sousa at Sports Reference
# Walter De Sousa at Sports Reference

## Ebijuliziddwa wabweru wa wikipedia

* Walter D'Souza at Olympedia 
* Walter de Sousa's pages on his family website
* Profiles of eminent Goans, past and present
Els de Temmerman

#

**Els De Temmerman** (yazaalibwa 10 Omwezi ogwokubiri 1962, Oudenaarde ) Mubirigi eyali munnamawulire eyatandikawo ekitongole ki Child Soldiers  ekitongole ekyewaayo ku kubudaabuda kw'abaana abayingizibwa mu busirikale bw'ekiyeekera  mu Afirika . N'era ye muwandiisi w’ekitabo Aboke Girls, ekitabo ekikwata ku kuwambibwa kw'abayizi abawala mu Aboke  mu Bukiikakkono bwa Uganda mu 1996   .

Nga tannatandika mirimu gye nga munnamawulire, yasomesa mu yasomesaako ku yunivasite y'e Feng Chia, China. Era yakolako n'kittongole  ky'abasawo abatalina nsalo ekiyamba abaana abaakavubuka n'abakoseddwa n'okusimattuka obutabanguko mu mukwano kiyite Doctor without Borders (MSF) mu Sudan .

Nga 12 Omwezi ogwekkuminoogumu 2006, yalondebwa okuba omusunsuzi  omukulu ow’olupapula lw’amawulire olusangibwa mu Uganda, *[[New Vision (olupapula lw'amawulire)|New Vision]]* . Okulondebwa kuno kwatandika okukola nga 1 Omwezi ogwekkumi n'ebiri 2006.  Yalekulira mu October 2008.  

Mu 2010, ekibiina ky’amawanga amagatte kyesigisa  Els De Temmerman okutandikawo ekifo ekibudamya abaana abato ayingizibwa mu buserikale bw'ekiyeekera mu bukiikakkono bw’obuvanjuba bwa Congo, kye yaggulawo mu 2013. 

Els De Temmerman mufumbo ne mufumbo eyawasa Johan Van Hecke munnabyabufuzi Omubirigi abeera mu Oosterzele . Mu 2008, ye ne Van Hecke baafuuka bannannyini wooteeri ya Cassia Lodge mu Uganda . Nga 7th Omwezi ogwomusanvu 2011, yazaala abaana ab’obuwala ababiri .   Mu 2018, De Temmerman ne Van Hecke baatunda Cassia Lodge, oluvannyuma n’atandikawo wooteeri empya eyitibwa Kaazi Beach Resort. 

## Ebijuliziddwa

# 
# 
# 
# 
# 
# 
# Els De Temmerman (49) mama van Lara en Maya; *Het Nieuwsblad*, 7 juli 2011]
#

# 
# 
# 
# 
# 
# 
# Els De Temmerman (49) mama van Lara en Maya; *Het Nieuwsblad*, 7 juli 2011]
# Cath Luyten bezoekt voormalig CD&V-voorzitter Johan Van Hecke in Oeganda
John Senyonyi

**John Musisi Senyonyi** Munnayuganda mubalanguzi, omusomesa, omubuulizi w'enjiri era omuddukanya eby'ensoma . Yeyali omumyuka wa chancellor wa Uganda Christian University, yunivasite ey’obwannannyini eyakkirizibwa ekitongole kya *Uganda National Council of Higher Education* (UNCHE), mu 1997. Yalondebwa ku kifo ekyo mu 2010.  Oluvannyuma lw’emyaka kkumi egy’obutasalako mu kifo ekyo, yawummula,  yumivasite n’ekwasibwa Aaron Mushengyezi, mu Muwakanya wa 2020. 

Yazaalibwa mu Disitulikiti y’e Nakasongola, mu 1956, mu maka ga Eriakimu Kajja, omusomesa w’essomero ne Mukyala Kajja, omukyala ow’awaka omujjuvu. Y’omu ku baganda be kkumi na basatu. Omu ku baganda be omugenzi Peter Nyombi, eyali Ssaabawolereza wa Uganda era eyali omubaka wa Palamenti owa "Buruuli County" mu Disitulikiti y'e Nakasongola.
Sarah Mullally

**Omukyala Sarah Elisabeth Mullally** (  ; yazaalibwa nga 26 ogw'okusatu mu mwaka gwa 1962)musumba w’Abangereza mu Bungereza era nga yaliko nnansi . Abadde Mulabirizi wa London okuva mu mwaka gwa 2018, era ye mukyala asoose okubeera mu ofiisi eno. Olwa ofiisi ye era mukama owoomwoyo (Lord spiritual)y'omu ku balabirizi 26 ab'ekkanisa ya Bungereza abatuula mu nnyumba y'abakama ya Palamenti e Bungereza . Nga 3 ogw'ekkumi mu mwaka gwa 2025, kyalangirirwa nti Mullally agenda kufuuka ssaabalabirizi wa Canterbury ow’omulundi ogwa 106 mu mwezi gw'agatonya mu mwaka gwa 2026. Agenda kuba omukyala asoose okukwata ofiisi eno.

Okuva mu 1999 okutuuka mu 2004, Mullally yaliko akulira ba nnansi mu Bungereza era nga ye dayirekita w’ekitongole ky’ebyobulamu mu ggwanga ekivunaanyizibwa ku bumanyirivu bw’abalwadde mu Bungereza. Yatuuzibwa ku bwafaaza mu Kkanisa ya Bungereza mu mwaka gwa 2002, n’aweereza mu kkanisa ez’enjawulo mu London era nga canon wa Salisbury Cathedral okutuusa mu 2015, lwe yatukuzibwa ng’omulabirizi wa Crediton, omulabirizi w’abasuffragan mu bulabirizi bw’e Exeter .

## Omulimu gw'obunnansi

Mullally yalina ebifo by'obunnansa mu malwaaliro ga St Thomas'  ne The Royal Marsden Hospital.  Yakola emirimu gy’obukulembeze mu bunnansi egiwerako, okusooka mu ddwaaliro eryali erya Westminster (gye yali Ward Sister era akulira enkulaakulana y’enkola) n’oluvannyuma nga dayirekita wa ba nnansi mu Chelsea ne Westminster . 

Mu mwaka gwa 1999, yalondebwa ng'omukulembeze w'aba nnansi era Dayirekita w'obumanyirivu bw'abalwadde mu Bungereza : ye muntu asinga obuto okubeera mu bifo bino.  Yali dayirekita atali mukulembeze mu kitongole kya English Board of Nursing, Midwifery and Health Visiting.  

Mullally yaweereza nga Gavana ayeetongodde mu London South Bank University wakati wa 2005 ne 2015, gye yafuuka omumyuka wa Ssentebe w’olukiiko olufuzi era Ssentebe w’akakiiko akakola ku nkola n’ebikozesebwa.  Yali dayirekita atali mukulu mu kitongole kya Royal Marsden NHS Foundation Trust okuva mu 2005 okutuuka mu 2012,   era yakola omulimu ogutali mukulu mu Salisbury NHS Foundation wakati wa 2012 ne 2016.  Mullally yafuuka mmemba omulayiki mu lukiiko lwa King's College London mu mwaka gwa 2016.
Keiron Zziwa

**Keiran St. Charles Alvarez Zziwa** (yazaalibwa 7 Ogwekkuminogumu 1997) munnansi wa Canada mu Uganda, omuzannyi wa basketball ow'ekikugu mu Yunivasite y'e Manitoba mu ttabamiruka w'emizannyo owa Manitoba Colleges Athletic Conference . Ono era akiikirira ttiimu y'eggwanga eya Uganda enkulu.  

## Obulamu obuto
Zziwa yazaalibwa Winnipeg, Manitoba, kitaawe yali Kanyago Charles Zziwa, enzaalwa y’e Uganda, era maama munnansi we Portugal, Tracy Zziwa. 

## Omulimu gwe mu tendekero erya waggulu
Zziwa yazannyira mu Yunivasite y’e Manitoba Bisons okuva mu 2015–2021. 

## Ttiimu y'eggwanga
Ono akiikirira ttiimu y'eggwanga eya Uganda enkulu .   Yazannyira Uganda oluzannya olusooka ku mutendera gw'ensi yonna ne Morocco mu Gwomusanvu 2021 mu mpaka z'okusunsulamu abagenda okuzannya mu mizannyo gya  AfroBasket 2021 . 

## Ebiwandiiko ebikozesebwa
Robina Sentongo

**Robina Sentongo** (yafa nga 18 Ogwekkumineebiri 2020) yali munnayuganda munnabyabufuzi.

## Ebikwata ku bulamu bwe
Yaliko mubaka wa Palamenti ya Uganda okuva mu 2016 okutuusa lwe yafa mu Gwekkumineebiri mu 2020. Sentongo yafa ekirwadde kya COVID-19 ku myaka 58.  

## Ebiwandiiko ebikozesebwa
Salaudin Khan

**Salaudin Khan** (yazaalibwa 13 Ogwekkumineebiri 1933) Munnayuganda eyali omuzannyi wa cricket mu ddaala erisooka .

Khan yazaalibwa mu kitundu kya Uganda eky'amatwaale ga Bungereza mu Gwekkumineebiri 1933. Omuzannyi wa cricket mu Uganda okuva mu myaka gya 1950,  Khan yazannya omupiira gumu mu cricket ey'omutindo ogusooka ku ttiimu ya cricket eya East Africa nga battunka n'Abayindi abalambuzi mu Kampala mu 1967.  Ng'azannya emirundi ebiri mu mupiira, yadduka naamalako emisinde 15 mu muzannyo ogusooka ogwa East Africa, so nga mu muzannyo gwabwe ogw'okubiri, yawangulwa B. S. Chandrasekhar ku mipiira 39 . 

## Ebiwandiiko ebikozesebwa
Olukalala lwa kampuni ezisinganibwa mu Uganda

Uganda, mu butongole Republic of Uganda, nsi etalina lubalama lwa nyanja ,mu Buvanjuba bwa Afrika. Eby,enfuna bya Uganda bivaamu ssente eziva mu  by’amaguzi ebitundibwa ebweru w'eggwanga buli mwaka omuli emwaanyi (obukadde bwa ddoola 466.6), amajaani (obukadde bwa ddoola 72.1), n’eby'ennyanja (obukadde bwa ddoola 136.2).  Eggwanga litandise okukola ennongoosereza mu by’enfuna era enkulaakulana ebadde ya maanyi. Mu 2008, Uganda yafuna enkula ya bitundu 7 ku buli 100 wadde ng’ensi yonna yali eserebye n’obutali butebenkevu mu bitundu. 

Uganda erina eby’obugagga eby’omu ttaka bingi, omuli ettaka eggimu, enkuba etonnya buli kiseera, n’eby’obugagga eby’omu ttaka ebinene eby’ekikomo ne cobalt. Eggwanga lisinze kuzuula amafuta agatali malongooseemu ne ggaasi ow’obutonde.  Wadde ng’eby'obulimi byakola ebitundu 56 ku buli 100 ku by’enfuna mu 1986, ng'emwaanyi gyebaali basinga okutunda ebweru w’eggwanga, kati eno yasukulumibwaako eby'obuweereza, ebikola ebitundu 52 ku buli 100 ku by'enfuna by'eggwanga mu 2007. 

## Kampuni ezimannyikiddwa
Olukalala luno lulimu kampuni ez’amaanyi ezirina ekitebe ekikulu ekisangibwa mu ggwanga. Amakolero n’ekitundu ekyawukana ku birala bigoberera ensengeka y’enambika y'ekikula ky’amakolero . Ebibiina ebyakoma okukola byatekebwamu era ne biwandiikibwa ng’ebitakyaliwo.
File:Air_Uganda_McDonnell_Douglas_MD-87_(DC-9-87)_Potters-1.jpg|alt=An Air Uganda McDonnell Douglas MD-87 at Entebbe International Airport| Ennyonyi ya Air Uganda ekika kya  McDonnell Douglas MD-87 ku kisaawe ky'ennyonyi Entebbe
File:Uganda_railways_assessment_2010-14.jpg|alt=A Uganda Railways Corporation locomotive at the Tororo railway station| Eggaali y’omukka eya Uganda Railways Corporation ku siteegi y’eggaali y’omukka e Tororo
File:Uganda-Street-Market.JPG|alt=A street market in the capital, Kampala| Akatale k’oku luguudo mu kibuga ekikulu Kampala


## Laba ne
  

## Ebijuliziddwaamu
A'Darius Pegues

**A'Darius Lamar Pegues** (yazaalibwa Mwezi ogwokusatu 21, 1988) munnayuganda enzaalwa y'Amerika omuzannyi w'omuzannyo gw'ensero eyasembayo okuzannyira Patriots BBC mu liigi y'omuzannyo gw'ensero eya Rwanda  .Okuyimirira ku 6 ffuuti 10 mu (2.08 m), azannyira ng'owawakati. 

## Emirimu gye
Mu Mwezi ogwekkuminoogumu 2019, Pegues yakola endagaano ne kiraabu y’e Rwanda Patriots BBC okuzannya mu mpaka z’okusunsulamu okuzannyira liigi y'Afirika ey'omuzannyo gw'ensero (BAL).  Pegues ne Patriots baasobola  okuyitamu.

Pegues yakiikirira Uganda mu mpaka z'ensero eza 2017 AfroBasket mu Tunisia ne Senegal, gye yawamba emipiira gy'omulabe egisinga egitaasobola kunywa mu ggoolo. 

## Ebijuliziddwa

# 
# 
# Uganda – FIBA Afrobasket 2017, FIBA.com, Retrieved 31 August 2017.

## Ebijuliziddwa wabweru wa wikipedia

* Ebifaananyi bya FIBA
* Latinbasket.com ebikwata ku nsonga eno
Gabriel Ajedra Aridru

**Gabriel Gadison Ajedra Aridru** Munnayuganda, yinginiya w'ebyokuzimba era munnabyabufuzi .Yali Minisita omubeezi ow'ebyensimbi owa guno na guli mu kabineeti ya Uganda okuva nga 6 Ogwomukaaga 2016 okutuuka nga 3 Ogwokutaano 2021.  Nga tannatuuka kwekyo, okuva nga 12 Ogwomunaana 2012, okutuuka nga 6 Ogwomukaaga 2016, yaweerezaako nga minisita w’ebyensimbi ow'okusiga ensimbi.  Mu nkyukakyuka za kabineeti eza 24 Ogwokutaano 2013,  ne mu kabineeti ya nga  1 Ogwokusatu 2015,  yasigaza ekifo kye mu kabineeti. Era yaweereza ng'omubaka wa paalamenti omulonde owa Munisipaali y'e Arua mu Disitulikiti y'e Arua , okutuusa mu Mwezi Gwokutaano 2021. 

## Obuto bwe n’emisomo gye
Aridru yazaalibwa mu Disitulikiti y'e Arua nga 30 Ogwomunaana 1962. Yasomera ku yunivasite y'e Makerere, n'atikkirwa mu 1989 ne ddiguli esooka mu bwayinginiya bw'okuzimba. Yeeyongerayo n'emisomo gye mu Canada, n’afuna ddiguli eyookubiri mu bwa yinginiya bw'okuzimba okuva  mu yunivasite y'e New Brunswick mu 1992. Mu 1997, yaweebwa ddiguli eyokusatu  mu bwayinginiya bw'okuzimba. 

## Emirimu gye
Oluvannyuma lw’emisomo gye mu Canada, yalondebwa okuba Omusomesa mu bwayinginiya bw'okuzimba mu Yunivasite y'e Botswana. Oluvannyuma yaweereza ng’omusomesa mu bwayinginiiya bw’okuzimba ku yunivasite ya Development University of Bahamas. Oluvanyuma yakomawo e Uganda n'akola nga yinginiya mu kitongole ky'eggwanga eky'amazzi ne kazambi . Okumala ekiseera, yaweereza ng’omukwanaganya wa pulojekiti omukulu era omuwabuzi ku bizimbibwa owa gavumenti ya Botswana .  Mu 2011, yavuganya bulungi ku kifo kya paalamenti ekya Munisipaali y'Arua, ku tikiti y'ekibiina ky'ebyobufuzi ekya National Resistance Movement . Mu Mwezi Gwomunaana 2012, yalondebwa kubwa Minisita omubeezi  ow’ebyensimbi, avunaanyizibwa ku by’okusiga ensimbi.  Nga 6 Ogwomukaaga  2016, yalondebwa nga Minisita omubeezi ow’okusiga ensimbi. 

## Ebirala eby'okulowoozaako
Dr. Aridru emabegako yali yawasa Josephine Aridru okuva e Arua. omugoberezi w’enzikiriza y’ekikulisitaayo / ekipolotesitante. Kati mufumbo eri Elizabeth Kamuhanda ow’e Kabale.

## Laba ne

* Paalamenti ya Uganda
* Kabineeti ya Uganda
* Gavumenti ya Uganda

## Ebijuliziddwa

# 
# 
# 
# 
# 
# 

## Ebijuliziddwa w'abweru wa Wikipedia

* Omukutu gwa Palamenti ya Uganda
* Olukalala lwa baminisita ba kabineti mu bujjuvu May 2011
Julius Wandera Maganda

**Julius Wandera Maganda**, era **Julius Maganda** yazaalibwa 13 Ogwomunaana 1971,Munnayuganda, munnabyabufuzi. Yaliko Minisita omubeezi ow'ensonga z'obuvanjuba bwa Afrika mu kabineeti ya Uganda . Yalondebwa mu kifo ekyo nga 6 Ogwomukaaga 2016, n’aweerezayo okutuusa mu Gwokutaano 2021. 

## Obuto bwe n'emisomo gye
Wandera yazaalibwa mu Disitulikiti y’e Busia mu kitundu ky’Ebuvanjuba bwa Uganda, nga 13 Ogwomunaana 1971. Yasomera mu Bulekei Primary School mu pulayimale. Oluvannyuma yasomera mu Masaba College Busia okusoma mu O-Level . Oluvannyuma yamaliriza emisomo gye egya A-Level ku ssomero lya Mbale High School, e Mbale, mu Disitulikiti y’e Mbale . 

Alina diguli ya Bachelor of Public Administration okuva mu Islamic University mu Uganda, eyamuweebwa mu 2007, ne satifikeeti mu by’amateeka, okuva mu Law Development Center, gye yafuna mu 2009. Dipuloma ye ey’okubiri mu by’okuddukanya emirimu yamuweebwa ettendekero lya Uganda Management Institute mu 2014. 

## Emirimu

### Nga tannegatta ku byo'bufuzi
Okuva mu 2000 okutuuka mu 2004, Wandera yali maneja w’ettabi lya DHL Global . Okumala emyaka etaano okuva mu 2004 okutuuka mu 2009, yakola nga maneja w’ekitundu mu kibiina ekiyitibwa *P80 Nedloyd* . Okuva mu 2010, aweereza nga Country Director wa *Goomag Logistics* . 

### Emirimu gye egy'ebyobufuzi
Mu 2011, Wandera yegatta ku kisaawe ky'eby'obufuzi eby'okulonda bwe yavuganya ku bw'omubaka mu paalamenti akiikirira Konsityuwensi ya Samia Bugwe ey'Obukiikaddyo nga yesimbyewo nga talina kibiina. Yaddamu okulondebwa mu 2016 ng'omubaka wa Paalamenti mu Paalamenti ey’ekkumi okuva mu 2016 okutuuka 2021 ku tikiti y’ekibiina ky’ebyobufuzi ekiri mu buyinza ekya National Resistance Movement .  Yalondebwa nga Minisita omubeezi ow’ensonga z’omukago gwa East Africa mu mwaka gwe gumu. 

## Ebirala ebikulu
Mu kifo kye nga Minisita Omubeezi avunaanyizibwa ku mukago gwa East African Community, alina ebisaanyizo okuweereza nga mmemba w’olukiiko olufuzi olwa East African . Yalayizibwa mu bujjuvu nga 31 Ogwomunaana 2016. 

## Laba ne

* Kabineeti ya Uganda
* Paalamenti ya Uganda

## Ebijuliziddwa
Gad Gasatura

**Gad Gasatura** munnayuganda omuvuzi w'ennyonyi za kkampuni ya Uganda ey'entambula y'ennyonyi eyaweerezaako nga ssentebe wa kkampuni ya Uganda ey'eggwanga ey'ennyonyi, kkampuni ya Uganda esaabaza ekutte bendera y'eggwanga, mu 2018 ne 2019.  Okuva mu mwezi ogwokubiri  2023, ye ssentebe w’ekitongole ky'ennyonyi za Uganda ezisaabaza emigugu  ekitongole kya gavumenti era nga kiddukanyizibwa minisitule ya Uganda ey'ebyokwerinda. 

## Obuvo bwe n’okusoma kwe
Gasatura yazaalibwa mu Disitulikiti y’e Ntungamo, mu ttundutundu ly'obugwanjuba bwa Uganda. Yasomera mu Kings College Budo ku misomo gye egya siniya, ku ntandikwa y’emyaka gya 1970.  Muvuzi wa nnyonyi omutendeke alina ebisaanyizo. N'era alina ddiguli eyokubiri mu by'okuddukanya entambula okuva mu yunivasite ya City University eya London.  

## Emirimu gye
Gasatura yali mmemba w'olukiiko lw'eggwanga olwakola  ssemateeka wa 1995. Ajjukirwa olw'okutiisatiisa okwekutula ku Uganda singa Abanyarwanda tebakkirizibwa nga eggwanga  lya Uganda. Oluvannyuma , yaweereza ng'omumyuka w'omukulembeze wa police mu kitongole kya poliisi ya Uganda. N'era aweerezzaako nga omuvuzi w'ennyonyi ow'ekitongole ekikulisitaayo ekibuusa obunyoyi obutono mu nsozi, ebibira, entobazi n'amalungu nga kitwala obuyambi bw'obujanjabi, n'obwebigwa tebiraze ki Mission Aviation Fellowship

## Obuvunaanyizibwa obulala
Gad Gasatura aweerezzaako ku lukiiko olufuzi ku bbanka ya Barclays, Bbanka enkulu eya Uganda , Bbanka ya Diamond Trust (Uganda) ne ku kitongole kya Uganda ekiddukanya entambula z'ennyonyi. 

Mu 2005, Captain Gasatura yalondebwa ng’akulira ekibinja y'ababuuliriza ku kabenje k’ennyonyi Antonov An-12 eyawandiisibwa mu Democratic Republic of the Congo nga 9Q-CIH, eyagwa, amangu ddala nga yaakasimbula okuva ku kisaawe ky'ennyonyi eky'Entebe, ku Lwomukaaga nga 8 Omwezi ogusooka 2005 n’etta abakozi bonna omukaaga.  Ekyaleeta akabenje kano kyazuulibwa nti "kulemererwa  kwa yingini n'okutikka ennyo". 

## Laba ne

* Eby'entambula mu Uganda
* Olukalala lw'ebisaawe by'ennyonyi mu Uganda

## Ebijuliziddwa

# 
# 
# 
# 
# 
# 

## Ebijuliziddwa waberu wa wikipedia

* Omukutu gwa Uganda Airlines
* Omukutu gwa Uganda Air Cargo Corporation
Walter Coutts

**Ssebo Walter Fleming Coutts** GCMG MBE (30 Ogwekuminagumu 1912 &#x2013; 4 Ogwekuminagumu 1988)  yali muddukanya matwale ga Bungereza era ye yali Gavana wa Uganda eyasembayo nga tennafuna bwetwaze, okuva mu 1961 &#x2013; 1962. Yali Gavana-General wa Uganda 1962 &#x2013; 1963.  Yalondebwa ku mulimu guno kubanga yalina erinnya mu ofiisi y’amatwale olw’okwagala ensi Afrika n’okuwagira ebibiina by’obwetwaze. 

Yasomera mu Glasgow Academy, Yunivasite ya St Andrews ne St John's College, Cambridge .
George William Kyeyune

**Professor George William Kyeyune** (yazaalibwa 1962) mukubi wa bifaananyi era pulofeesa mu yunivasite y'e Makerere, Kampala, Uganda.   Asomesa okukola ebifaananyi okuva mu miti oba mu mbaawo, okubumba n’ebyafaayo by’ebifaananyi bya Afirika mu bbanguliro  ly'obwayinginiya, okuwunda , ne tekinologiya erya– yunivasite y'e Makerere , ng’ayagala nnyo okunoonyereza ku nkuba y'ebifaananyi eri ku mulembe ne tekinologiya w’okukola ebibumbe mu byuma .  N'era ye vviika wa Lutikko y'e Namirembe ow'ekkanisa ya Uganda. 

## Obuto bwe
Prof. George Kyeyune yazaalibwa mu 1962 mu maka Uganda ag'ekyalo agatambulira ku nnono e Masaka, mu ggombolola y'e Kyanamukaaka mu masekkati ga Uganda .  Ku myaka emito, yatandika okulaga obubonero bw’omuyiiya akuba ebifaananyi ng’akozesa ettaka nga akatiba ke kwakubira . Kino oluvannyuma kyamufuukira omulimu mu kukuba ebifaananyi (okusiiga ebifaananyi okukola ebifananyi okuva mu miti oba mu mbaawo n’okubumba). 

## Okusoma kwe
Prof. George Kyeyune yali muyizi wa bbanguliro lya Margaret Trowell School of Fine Arts mu kiseera ekyo (kati Margaret Trowell School of Industrial and *Fine Arts),* gye yatikkirwa ne ddiguli esooka mu kukola, okukuba n'okusiiga ebifaananyi mu 1985.  Era oluvannyuma yafuna dipulooma mu by’enjigiriza omwaka ogwaddako. Prof. George Kyeyune yafuna ddiguli eyokubiri  mu kukulo, okukuba n'okusiiga ebifaananyi okuva mu yunivasite y'e Maharaja Sayajirao eya Baroda  e Buyindi nga yasinga kukuguka mu kukola bifananyi okuva mu mbaawo oba emiti nokukola ebibumbe okuva mu bbumba ne mu byuma.  Mu 1999, Prof. George Kyeyune yafuna sikaala okuva mu kakiiko ka sikaala ak'omukago ogugatta ensi ezaaliko amatwale ga Bungereza okusoma ddiguli ye eyokusatu (PhD) mu byafaayo by'okukuba ebifaananyi ku bbanguliro lya School of Oriental  and African Studies (SOAS), mu yunivasite y'e London.  

## Emirimu gye
Prof. George Kyeyune yakomawo okuva e Buyindi natwala  ekifo ky’obusomesa mu by’okubumba mu ssomero lye gye yasomerako.  Mu kiseera musomesa ali ku ddaala eriddirira okufuuka pulofeesa mu bbanguliro ly'obwayingiiniya, okuwunda ne tekinologiya  – ku yunivasite y'e Makerere   N'era akola en’bifaanayi mu miti n'embaawo n'okubumba okuva mu bbumba ne mu byuma  n’okusiiga ebifaananyi eby’emyoleso.  Egimu ku mirimu gye mulimu : *Kampala gye Nja Kuddayo Bulijjo (2011); Ku Saluuni (2011); Olugambo I & II (2011); Okukuba essimu (2011); Omutunzi ku mabbali g’enguudo (2011); Boodaboda I, II & III (2011); En Route okuva e Mbale* (1983) ne J ''esus'' *Okuwandiika mu musenyu* (1983) n’ebirala. 

## Obulamu bwe ng'omuntu
Prof. George Kyeyune taata w’omuyimbi munnayuganda  Ragga Dee (yazaalibwa Daniel Kazibwe).  

## Ebijuliziddwa

# 
# 
# 
# 
# 
# 
# 
#
Baltazar Kasirivu-Atwooki

**Baltazar Kasirivu-Atwooki**, amanyiddwa nga **Kasirivu-Atwooki Kyamanywa**, Munnayuganda, munnabyabufuzi. Ye Minisita omubeezi ow'okulondoola eby'enfuna mu Kabineeti ya Uganda. Yalondebwa mu kifo ekyo nga 6 Ogwomukaaga 2016, nga yadda mu bigere bya Henry Banyenzaki, ayasuulibwa okuva mu Kabineeti. Era aweereza nga Mmemba mu Paalamenti omulonde ng'akiikirira Essaza ly'e  Bugangaizi ey'Ebuggwanjuba mu Disitulikiti y'e Kibaale okuva mu 2011.

## Obuto bwe n'emisomo gye
Yazaalibwa mu Disitulikiti y'e Kibaale nga 5 Ogusooka 1958. Alina diguli ey'okubiri mu by'obulimi, gye yafuna mu 1997 okuva mu Yunivasite y'e Makerere . 

## Emirimu gye
Okuva mu 1984 okutuuka mu 1992, yaweereza ng’Omusawo wa Gavumenti ow’ebisolo. Oluvannyuma yaweereza ng’omusawo wa gavumenti ow’ebisolo ku mutendera gwa Disitulikiti okuva mu 1992 okutuuka mu 1996. Yeegatta ku Paalamenti ya Uganda mu 1996, era abadde mubaka okuva kw'olwo. Okuva mu 2006 okutuuka mu 2009, yaweereza nga Minisita omubeezi ow’ebyettaka era ng’omuwabuzi wa Pulezidenti omukulu ku nsonga z’ettaka okuva mu 2009 okutuuka mu 2011.  Nga 6 Ogwomukaaga 2016, yalondebwa okuba Minisita omubeezi ow’okulondoola ebyenfuna. 

## Ebimukwatako eby'omunda
Baltazar Kasirivu-Atwooki mufumbo. 

## Laba ne

* Paalamenti ya Uganda
* Kabineeti ya Uganda
* Disitulikiti y'e Kibaale

## Ebijuliziddwa

## Ebijuliziddwamu w'abweru wa Wikipedia

* Omukutu gwa Palamenti ya Uganda
David Karubanga

**David Karubanga**,Munnayuganda era munnabyabufuzi . Yaliko Minisita omubeezi ow’abakozi ba gavumenti mu kabineeti ya Uganda okuva mu 2016-2021 bwe yasuulibwa mu nkyukakyuka ezaaliwo mu kabineeti. Yalondebwa ku kifo ekyo nga 6 Ogwomukaaga 2016.  Mu kiseera kino ye mubaka wa Konsityuwensi y'e Kigorobya mu Disitulikiti y'e Hoima, mu Paalamenti ya Uganda ey'ekkumin'emu (2021 - 2026).  Yasooka kulondebwa ku kifo kino mu 2016.  

## Laba ne

* Kabineeti ya Uganda
* Paalamenti ya Uganda

## Ebijuliziddwamu
Isaac Mulindwa

**Isaac Mulindwa** musuubuzi era eyali munnabyabufuzi mu Uganda. Ono ye mutandisi era nnannyini kkampuni ya Makinawa Motors Limited etunda mmotoka esangibwa mu kitundu ky’e Kololo mu kibuga ekiriraanya ekibuga ekikulu ekya Uganda Kampala . 

## Ebimukwatako
Yazaalibwa ku kyalo Ruharo mu Munisipaali y’e Mbarara ey’omulembe guno mu 1941. Muzzukulu wa baami ba Baganda abagenda e Ankole ku kuyitibwa kwa ssaabaminisita w’e Ankole mu kiseera ekyo, Nuwa Mbaguta mu 1886. Omu ku bajjajja ba Mulindwa yali "omutaka w'e Gombolola (Sabawali) ow'e Ggombolola lye Buyanja mu Igara, kati Disitulikiti y'e Bushenyi ". 

Mulindwa yasomera mu Kabwohe Muslim Primary School mu 1949 n’oluvannyuma Kibuli High School okusoma siniya. Oluvannyuma yasomera mu ttendekero ly’ebyobulimi erya Arapai Agricultural College e Soroti, nga leero liri kitundu ku yunivasite ya Busitema . 

Ku nkomerero y’emyaka gya 1950, Mulindwa yaggulawo ekiyumba ky’amaliba e Kabwohe . Era yaggulawo edduuka erisuubula ebijanjaalo, omuwemba, kasooli, n'emmwanyi. Mu 1960, yasenguka n’agenda e Stanleyville mu Cong eyali eyitibwa Belgian Congo mu kiseera ekyo, n’abeera eyo okumala emyaka ebiri. Mu kiseera ekyo, yasendasenda bbandi za Jazz ttaano eza Congo okusengukira mu Uganda, nga y’afuna akasiimo akali wakati wa UGX:4,000 ne UGX:6,000 ku buli bbandi. Yaggulawo Makinawa Motors mu 1964 n’agiddukanya bulungi okutuusa mu 1980 lwe yawalirizibwa okugenda mu buwanganguse olw'ebyobufuzi, n’amalayo emyaka etaano nga tannadda mu Uganda mu 1985. 

## Bizinensi n’okusiga ensimbi
Ye nnannyini oba y’afuga bizinensi zino wammanga: 

# Ekkolero lya kaawa e Lukuli, Makindye Divizoni, Kampala, lyaggulwawo mu 1963.
# Kkampuni ya Makinawa Motors Limited, e Kololo, mu Kampala Central Divizoni, yaggulwawo mu 1964.
# Faamu y'ebyobusuubuzi, ebyobulimi n'amata ebitabuddwamu e Matugga mu Disitulikiti y'e Wakiso . 
# Ekkolero erirongoosa omuceere ku faamu e Matugga.
# Ennyumba z'abapangisa e Ruharo mu Mbarara, Uganda
# Ennyumba z'abapangisa e Kololo mu Kampala, Uganda.

## Omulimu gw’ebyobufuzi
Mu 1955, yali omu ku baatandikawo ekibiina kya Uganda Freedom Movement (UFM) ne Augustine Kamya, Mary Nkata, ne Godfrey Binaisa . UFM yali ku mwanjo mu kutegeka okugoba bizinensi n’ebifo omwali mukolera abayindi, okwekalakaasa okulwanyisa okuboolebwa n'obusosoze mu mawanga ebyali bikolebwa abazungu n’Abayindi eri Abafirika. 

## Ebimukwatako eby'omunda
Mu 1962, Mulindwa yawasa Safina Nnaku era bombi balina abaana mukaaga. 

## Laba ne

## Ebijuliziddwa

## Ebijuliziddwa w'abweru wa Wikipedia

* Omukutu gwa yintaneeti ogwa yunivasite ya Busitema